Transkódovanie

Pojem transkódovanie (tiež: transcoding) sa používa na označenie prevodu videodát z jedného formátu do druhého v jednom procese.
Kódovaním sa tu rozumie úprava videodát, obyčajne komprimácia, pomocou krátkeho programu - kodeku.

Princíp 

Procesom transkódovania sa videozáznam rozdelí na obrazovú a zvukovú zložku tzv. stream (dátový tok), ktoré sa samostatne dekódujú z pôvodného formátu. Ďalej sa zložky zakódujú do nových formátov a následne spoja do výsledného videozáznamu.

Výhody transkódovania 

Oproti bežným postupom t. j.: 
načítanie pôvodných videodát > dekódovanie do štandardného formátu
načítanie štandardného formátu > kódovanie do nového formátu
je transkódovanie jednoduchší proces, pri ktorom zvyčajne odpadá prevod do štandardu, čím sa značne urýchli čas prevodu.

Zariadenia na transkódovanie 

 Transkódovať videodáta je možné na špeciálnych jednoúčelových zariadeniach, ktoré sú optimalizované na výkon, ale sú pomerne drahé.
 V špecializovaných videoštúdiách sa používa na transkódovanie PC v spojitosti s programovým vybavením. Takéto riešenie je cenovo výhodnejšie, ale často na úkor dlhšieho prevodového času.
 Takým jednoduchým transkódovacím zariadením môže byť aj videokamera s možnosťou vstupu aj výstupu videodát. Kamkordéry zakúpené v EÚ je obyčajne potrebné pre transkódovanie odblokovať.

Videokompresia
Audiokompresia